Asunto sisälsi kaiken tarvittavan ja se oli todella tilava. Asunto oli myös perussiisti. Sijainniltaan asunto on todella hyvällä paikalla ja siitä on helppo päästä niin nähtävyyksille kuin paikallisiin ravintoloihin. Me söimme koko matkan ruuat ulkona, mutta keittiössä näytti olevan mukava astiakalusto ruokailua varten. Kommunikointi omistajien kanssa oli helppoa ja viesteihin vastattiin nopeasti. Tästä iso plussa.
Äänieristys oli heikohko ja viereisen asunnon äänet kuuluivat selkeästi. Toisaalta hiljaisuuden aikana melua ei kuulunut, minkä vuoksi tämä ei meitä haitannut. Jos kuitenkin kaipaat hiljaisuutta esimerkiksi aamupäivällä, kohde ei välttämättä ole paras vaihtoehto sinulle. Asuntoon voisi myös lisätä muutamia yksityiskohtia, jotka lisäisivät asunnon mukavuutta: pyyhekoukut ja roskakori pesuhuoneeseen olisivat olleet mukava lisä.
Kokonaisuutena voimme suositella asuntoa muillekin Prahaan tuleville!